
Pakuotės lapelis: informacija vartotojui

Hirudoid 3 mg/g gelis
chondroitino polisulfatas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
Neišmeskite šio lapelio, nes vėl gali prireikti jį perskaityti.
Jeigu norite sužinoti daugiau arba pasitarti, kreipkitės į vaistininką.
Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
Jeigu per 14 dienų Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1.	Kas yra Hirudoid ir kam jis vartojamas
2.	Kas žinotina prieš vartojant Hirudoid
3.	Kaip vartoti Hirudoid
4.	Galimas šalutinis poveikis
5.	Kaip laikyti Hirudoid
6.	Pakuotės turinys ir kita informacija

Hirudoid gelis yra priešuždegiminis vaistas, kuris mažina patinimą.

Vaistu galima lokaliai gydyti:
bukos traumos sukeltą pažeidimą, su kraujosruvomis arba be jų;
paviršinių venų uždegimą, jeigu negalima vartoti suspaudimo metodo.

Hirudoid vartoti draudžiama:
jeigu yra alergija veikliajai medžiagai arba bet kuriai pagalbinei šio vaisto medžiagai (jos išvardytos 6 skyriuje),
ant žaizdų ir pažeistos odos.

Įspėjimai ir atsargumo priemonės
Pasitarkite su gydytoju arba vaistininku, prieš pradėdami vartoti Hirudoid.
Būtina saugoti, kad gelio nepatektų į akis ar ant gleivinės.
Hirudoid 3 mg/g geliu, kaip ir kitokiu geliu, kurio sudėtyje yra alkoholio, pateptos vietos tvarstyti negalima.

Kiti vaistai ir Hirudoid 
Sąveika su kitais vaistais nežinoma.

Jeigu vartojate arba neseniai vartojote kitų vaistų, arba dėl to nesate tikri, apie tai pasakykite gydytojui arba vaistininkui.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Duomenų, kad ant nėščios moters ar žindyvės odos lokaliai vartojamas chondroitinpolisulfatas (mukopolisacharidpolisulfato rūgšties esteris) sukelia žalingą poveikį vaisiui ar kūdikiui, nėra.

Vairavimas ir mechanizmų valdymas
Hirudoid 3 mg/g gelis gebėjimo vairuoti ir valdyti mechanizmus neveikia.

Hirudoid sudėtyje yra propilenglikolio
Propilenglikolis gali sukelti odos sudirginimą.


[bookmark: _Toc129243141][bookmark: _Toc129243266]3.	Kaip vartoti Hirudoid 

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Jei nepaskirta kitaip, Hirudoid reikia tepti 2-3 kartus per dieną. Atsižvelgiant į gydomo paviršiaus plotą, dažniausiai pakanka 3-5 cm gelio juostelės.

Vartojimo metodas
Vartoti ant odos

Hirudoid gelio reikia tolygiai užtepti ant pažeistos vietos ir švelniais judesiais išlyginti.

Hirudoid geliu, kaip ir kitokiu geliu, kurio sudėtyje yra alkoholio, pateptos vietos tvarstyti negalima.

Hirudoido tinka fizioterapijai, pvz., jonoforezės metu (prieš jonoforezę gelio reikia tepti po katodu).

Vartojimo trukmė
Hirudoido gelį reikia tepti tol, kol išnyks negalavimai. Paprastai bukos traumos sukeltas pažeidimas geliu gydomas ne ilgiau kaip 10 dienų, paviršinių venų uždegimas – ne ilgiau kaip 2 savaites.

Vaisto galima vartoti ir ilgiau, tačiau jei Hirudoid vartojama reguliariai, o negalavimai per 14 dienų nesumažėja arba nutraukus vartojimą vėl atsinaujina, reikia kreiptis į gydytoją.

Pasakykite savo gydytojui jei manote, kad Hirudoid poveikis yra per stiprus arba per silpnas.

Ką daryti pavartojus per didelę Hirudoid dozę
Kai Hirudoid 3 mg/g gelis vartojamas taip kaip nurodyta, perdozavimo atvejų nežinoma. Atsitiktinai nurijus Hirudoid gelio, šalutinio poveikio požymių dėl jame esančios veikliosios medžiagos perdozavimo, gali ir nebūti.

Atsitiktinai nurijus didelį Hirudoid gelio kiekį, gali pasireikšti ūmaus apsinuodijimo alkoholiu simptomai, ypač vaikams, dėl sudėtyje esančio izopropilo alkoholio.
Todėl, jei Jūs ar kažkas kitas atsitiktinai nurijo Hirudoid 3 mg/g gelio, kreipkitės į savo gydytoją arba artimiausią ligoninės priėmimo skyrių.

Pamiršus pavartoti Hirudoid 
Negalima vartoti dvigubos dozės norint kompensuoti praleistą dozę.

Nustojus vartoti Hirudoid 
Specialių priemonių nereikia.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Nepageidaujamo poveikio dažnis apibūdinamas taip: labai dažnas (≥ 1/10), dažnas (nuo ≥ 1/100 iki < 1/10), nedažnas (nuo ≥ 1/1000 iki < 1/100), retas (nuo ≥ 1/10000 iki < 1/1000), labai retas (< 1/10000) ir nežinomas (negali būti apskaičiuotas pagal turimus duomenis).

Odos ir poodinio audinio sutrikimai
Nežinomas: pavieniais atvejais galima padidėjusio jautrumo reakcija (pvz., odos paraudimas), kuri, nutraukus vaisto vartojimą, dažniausiai greitai išnyksta.

Jei aukščiau paminėtas nepageidaujamas poveikis pasireiškė, nedelsdami nutraukite vaisto vartojimą ir kreipkitės į savo gydytoją.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Šiam vaistui specialių laikymo sąlygų nereikia.

Ant dėžutės ir tūbelės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.
Po pirmo tūbelės atidarymo, tinkamumo laikas – 12 mėnesių.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

Hirudoid sudėtis
Veiklioji medžiaga yra chondrotino polisulfatas (mukopolisacharido polisulfatas). 1 g gelio yra 3 mg (atitinka 250 TV*) chondrotino sulfato (gauto iš stambiųjų raguočių trachėjos).
*- vienetai nustatyti remiantis daliniu aktyvuoto tromboplastino laiku.
Pagalbinės medžiagos yra izopropilo alkoholis, karbomerai, propilenglikolis, natrio hidroksidas, išgrynintas vanduo.

Hirudoid išvaizda ir kiekis pakuotėje

Skaidrus bespalvis gelis

Aliuminio tūbelė, kurios vidinis sluoksnis padengtas epoksifenolio dervos laku, užsukta polipropileno dangteliu. Kartono dėžutėje yra viena aliuminio tūbelė, kurioje yra 40 g arba 100 g gelio.

 Gali būti tiekiamos ne visų dydžių pakuotės.

Registruotojas ir gamintojas

Registruotojas
UAB „STADA Baltics“
A. Goštauto g. 40A
LT-03163 Vilnius
Lietuva
Tel. +37052603926
stada.baltics@stada.com

Gamintojas
STADA Arzneimittel AG
Stadastrasse 2-18
61118 Bad Vilbel
Vokietija

arba

Wagener & Co. GmbH
Lohesch 60
49525 Lengerich
Vokietija

Šis pakuotės lapelis paskutinį kartą peržiūrėtas 2025-11-21.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ .

